Διεθνές Στάδιο της Τζακάρτα

Το Διεθνές Στάδιο της Τζακάρτα (ινδονησιακά: Stadion Internasional Jakarta) είναι στάδιο ποδοσφαίρου με εισελκόμενη κλειστή οροφή στην Ταντζούνγκ Πριόκ της Τζακάρτα, στην Ινδονησία. Είναι η έδρα της Περσίτζα Τζακάρτα, έπειτα από την μετακίνησή της από το προηγούμενο στάδιο της, το Στάδιο Γκελόρα Μπουνγκ Κάρνο, και η περιστασιακή έδρα της Εθνικής Ινδονησίας, μετά από συμφωνία μεταξύ της Ποδοσφαιρικής Ομοσπονδίας Ινδονησίας και της Περσίτζα Τζακάρτα για τη χρήση του σταδίου. Το στάδιο έχει χωρητικότητα 82.000 θεατών, καθιστώντας το το μεγαλύτερο στάδιο στην Ινδονησία και το μεγαλύτερο στάδιο ποδοσφαίρου στην Ασία.

Η κατασκευή του σταδίου καθυστέρησε λόγω διαφωνιών για γη και μηνύσεις από πρώην κατοίκους των οποίων τα σπίτια κατεδαφίστηκαν για να ανοίξει χώρος για το στάδιο. Η κατασκευή του σταδίου ξεκίνησε το Σεπτέμβριο του 2019 και ολοκληρώθηκε τον Απρίλιο του 2022. Μετά από πολλές καθυστερήσεις και προετοιμασίες, το στάδιο εγκαινιάστηκε με μία μεγαλειώδης εκδήλωση στις 24 Ιουλίου 2022.

Το συγκρότημα του σταδίου είναι χτισμένο σε έκταση 22 εκταρίων και το ίδιο το κτίριο του σταδίου είναι χτισμένα σε 375,7 μ2. Το στάδιο αυτό είναι το μεγαλύτερο στάδιο με συρόμενη οροφή στην Ασία και το δεύτερο μεγαλύτερο στάδιο με συρόμενη οροφή στον κόσμο, ακριβώς πίσω από το Στάδιο Σαντιάγο Μπερναμπέου στη Μαδρίτη.

 Ιστορία 

 Κατασκευή 
Η κατασκευή του σταδίου ξεκίνησε το Σεπτέμβριο του 2019. Η κατασκευή του σταδίου δεν σταμάτησε εν μέσω της πανδημίας COVID-19, καθώς είχαν εφαρμοστεί μέτρα προφύλαξης και ιατρικές εξετάσεις για τους εργαζόμενους. Λόγω της πανδημίας, η πρόοδος της κατασκευής επιβραδύνθηκε λόγω της μείωσης των εργαζομένων στην κατασκευή και της καθυστέρησης της αποστολής και μεταφοράς των κατασκευαστικών υλικών για το έργο. Αυτό το πρόβλημα ώθησε την εκτιμώμενη ημερομηνία ολοκλήρωσης από τον Οκτώβριο του 2021 στον Απρίλιο του 2022.

Στις 4 Ιουνίου 2021, άρχισε η ανύψωση της χαλύβδινης τραβέρσας της οροφής. Η τριών φάσεων ανύψωση ολοκληρώθηκε στις 17 Ιουνίου 2021, μόλις 2 εβδομάδες μετά την έναρξή της. Η κύρια χαλύβδινη τραβέρσα έχει συνολική μάζα 3.900 τόνων και μήκος 70 μέτρων. Ο κυβερνήτης της Τζακάρτας, Άνις Μπασουένταν, δήλωσε ότι η ανύψωση ήταν η μεγαλύτερη και βαρύτερη που έγινε ποτέ σε μια οροφή σταδίου στον κόσμο, και κέρδισε ένα ρεκόρ στο Μουσείο Παγκόσμιων Ρεκόρ της Ινδονησίας για την βαρύτερη ανύψωση δομής οροφής σταδίου στις 28 Ιουλίου 2021. Το στάδιο κατέκτησε επίσης δύο άλλα ρεκόρ για το πρώτο στάδιο με συρόμενη οροφή στην Ινδονησία και το πρώτο «πράσινο» στάδιο στην Ινδονησία, πιστοποιημένο χρησιμοποιώντας το εργαλείο αξιολόγησης GREENSHIP του Συμβουλίου Πράσινης Οικοδόμησης της Ινδονησίας (GBC Indonesia).

Στις 10 Δεκεμβρίου 2021, η κατασκευή της οροφής είχε ολοκληρωθεί, ενώ το στάδιο είχε φτάσει στο 87,85% της ολοκλήρωσης. Την επόμενη μέρα, το σύστημα ήχου, οι προβολείς και ο χλοοτάπητας δοκιμάστηκαν, με τον Fadly, τον τραγουδιστή του ροκ συγκροτήματος Padi, να τραγουδάει για τους εργάτες κατασκευής στο στάδιο.

 Εγκαίνια 
μικρογραφία|Το στάδιο κατά τη διάρκεια του αγώνα της φάσης ομίλων του Παγκοσμίου Κυπέλλου Κ17 μεταξύ της Νότιας Κορέας και των Ηνωμένων Πολιτειών.
Το στάδιο είχε προγραμματιστεί να ανοίξει στις 11 Δεκεμβρίου 2021, αλλά μια εβδομάδα πριν από το άνοιγμα, η κυβέρνηση αποφάσισε να το αναβάλει λόγω του ξεσπάσματος της παραλλαγής Όμικρον. Το άνοιγμα του σταδίου αναβλήθηκε για τις 6 Φεβρουαρίου 2022, αλλά αργότερα αναβλήθηκε και πάλι λόγω της αύξησης των περιπτώσεων COVID-19.

Το στάδιο άνοιξε τελικά στις 13 Απριλίου 2022, για να συμπίπτει με την πρώτη ημέρα αγώνων του Διεθνούς Πρωταθλήματος Νέων του 2021, ένα φιλικό κύπελλο στο οποίο συμμετείχαν οι ομάδες νέων της Εθνικής Ινδονησίας, της Μπαρτσελόνα, της Μπάλι Γιουνάιτεντ και της Ατλέτικο Μαδρίτης, που πραγματοποιήθηκε από τις 13 έως τις 19 Απριλίου 2022. Οι αγώνες της φάσης ομίλων της διοργάνωσης ήταν προγραμματισμένοι να διεξαχθούν στο τότε προσφάτων ανακαινισμένο Στάδιο στο Μπάλι, αλλά το στάδιο τέθηκε εκτός επιλογής λόγω των περιορισμών για τον COVID-19. Η διοργάνωση φιλοξενήθηκε στο στάδιο για να «δείξει στον κόσμο ότι τα γήπεδα ευρωπαϊκής ποιότητας θα είναι μια εικόνα της Ινδονησίας», δήλωσε ο Γκεντέ Ουιντιάντε, πρόεδρος της Pancoran Soccer Field, ο διοργανωτής. Στις 19 Απριλίου, η Μπαρτσελόνα Κ18 κατέκτησε το κύπελλο, έπειτα από τη νίκη με 1-0 στον τελικό επί της Ατλέτικο Μαδρίτης Κ18.

Το στάδιο φιλοξένησε την τελετή λήξης για την 495η επέτειο της Τζακάρτας στις 25 Ιουνίου 2022. Στις 24 Ιουλίου 2022, το στάδιο είχε τα επίσημα εγκαίνια του, με το κύριο γεγονός να είναι ένας φιλικός αγώνα μεταξύ της Περσίτζα Τζακάρτα και της ταϊλανδέζικης Τσονμπουρί Φ.Κ.

 Παραπομπές 

 Εξωτερικοί σύνδεσμοι 

 Πληροφορίες για το στάδιο

Κατηγορία:Στάδια ποδοσφαίρου στην Ινδονησία
Κατηγορία:Κτίρια και κατασκευές στην Τζακάρτα
Κατηγορία:Στάδια με εισελκόμενη κλειστή οροφή
Κατηγορία:Περσίτζα Τζακάρτα